મુંબઈ: 100થી વધુ ગુજરાતી ફિલ્મોમાં કામ કરનારા રીટા ભાદૂરી આપણી વચ્ચે નથી રહ્યા. આજે મુંબઈની એક હોસ્પિટલમાં તેમણે આખરી શ્વાસ લીધા હતા. તેમની કિડની ફેલ થતાં છેલ્લા 10 દિવસથી આઈસીયુમાં હતાં. એક્ટર શિશિર શર્માએ પોતાની ફેસબુક વોલ પર રીટા ભાદૂરીના નિધનની જાણ કરી હતી. સાથે જ ભાદૂરીના અંતિમ સંસ્કાર આજે 17મી જુલાઈએ બપોરે કરવામાં આવશે તેવી જાણકારી આપી હતી. રીટા ભાદૂરીના અંતિમ સંસ્કાર બપોરે 12 વાગ્યે અંધેરી ઈસ્ટમાં આવેલા પારસીવાડા ચકલા ખાતેના સ્મશાનમાં કરવા આવશે.